b"\n_START_ARTICLE_\nPamantasang Fordham\n_START_PARAGRAPH_\nAng Pamantasang Fordham (Ingles: Fordham University, binibigkas na /\xcb\x88f\xc9\x94rd\xc9\x99m/) ay isang pribadong unibersidad sa pananaliksik sa Lungsod New York. Itinatag noong 1841 at ipinangalanan sa distrito ng Fordham sa Bronx kung nasaan ang pangunahing kampus, ang Fordham ay ang pinakamatandang pamantasang Katoliko at Heswita sa hilagang-silangang Estados Unidos,  at ang pangaktlong pinakamatandang unibersidad sa estado ng New York.  _NEWLINE_Itinatag bilang St. John College ni John Hughes, noo'y coadjutor bishop ng New York, ang kolehiyo ay inilagay sa pangangalaga ng Kapisanan ni Hesus (mga Heswita) ilang sandali pagkatapos, at mula noon ay naging kaakibat sa mga Heswita, na nakapailalim sa isang lupon ng mga tagapangasiwang layko. Ang unang pangulo ng kolehiyo, si John McCloskey, ay naging unang Katolikong kardinal sa Estados Unidos sa kalaunan. Habang independyente sa simbahan mula pa noong 1969, ang bawat pangulo ng Fordham University mula noong 1846 ay isang paring Heswita, at ang kurikulum ay nananatiling impluwensyado ng mga prinsipyo ng mga Heswita sa edukasyon. Ang Fordham ang tanging institusyong Heswita sa Lungsod New York."